રજાઓમાં તે હંમેશાં એક કે બે દિવસ માટે ઘેર આવતો હતો.

એક દિવસ એણે મને અને સુલૂને (હર્ષુની માતા) બોલાવ્યાં અને કહ્યું કે તે અમને એક ખૂબ અગત્યની વાત કહેવા માંગે છે.

એના ચહેરા પરની ગંભીરતા મને આજે પણ બરાબર યાદ છે. મને લાગ્યું કે મારા દીકરાની કોઈ ગર્લફ્રેન્ડ હશે જેના વિશે તે અમને કંઈક કહેવા માંગતો હશે.

મારા મનમાં એ જ ડાયલૉગ ચાલી રહ્યો હતો -''યે શાદી નહીં હો શકતી.''

તમે આ વાંચ્યું કે નહીં?

હર્ષુએ બોલવાની શરૂઆત કરી. તે થોડાક દિવસ પહેલાં એક કૅમ્પમાં ગયો હતો. આ કૅમ્પનો હેતુ સમાજ,દેશ અને સામાન્ય જીવન અંગે સમજણ ઊભી કરવાનો હતો.

આ જ કૅમ્પસમાં એક સત્ર એવું પણ હતું જેમાં યુવાનોને તેમની સેક્સ્યુઆલિટી એટલે કે યૌન ઇચ્છા અંગે જણાવવામાં આવ્યું હતું.

હર્ષુએ અમને એ સત્ર વિશે કહેવાની શરૂઆત કરી. 

અમે વિચાર્યું કે આ મજાક છે

હું એ છોકરી વિશે જાણવા ઉત્સુક હતો કે જેને મારો દીકરો પ્રેમ કરવા માંડ્યો હતો. જોકે, એની કહાણીનો તો કોઈ અંત નજરે ચઢતો જ નહોતો.

એ સત્રના અંતમાં આયોજકોએ યુવાનોને જણાવ્યું કે શું કોઈ પોતાના વિશે કોઈ ખાસ વાત અહીં કહેવા માંગે છે.

ત્યારે હર્ષુએ હાથ ઉપર કર્યો અને કહ્યું કે તે કશું કહેવા આતુર છે.

હર્ષુએ કહ્યું, ''મારી યૌન ઇચ્છાઓને લઈને મને એક મૂંઝવણ છે. હું હેટ્રોસેક્સ્યૂઅલ નથી. મને લાગે છે કે હું હોમોસેક્સ્યૂઅલ(સમલૈંગિક) છું.''

હર્ષુની વાત સાંભળી હું અચંબામાં મૂકાઈ ગયો. મને ખબર નહોતી પડતી કે હું શું બોલું. એક પળ માટે તો મને લાગ્યું કે હર્ષુ અમારી સાથે મજાક કરી રહ્યો હશે.

મેં તેને પૂછ્યું, "શું તને ખબર છે કે તું શું બોલે છે?'' એણે સંપૂર્ણ આત્મવિશ્વાસથી પોતાનું માથું હલાવતા કહ્યું, 'હાં.'

સૂલુએ એને કેટલાક સવાલો કર્યા. જોકે, મને એ સવાલો તો યાદ નથી. પણ એટલું જરૂર યાદ છે કે હર્ષુની વાતો સાંભળ્યા બાદ મારા મગજમાં અગણિત વિચારો ફરી રહ્યા હતા. 

હોમોસેક્સ્યૂઆલિટી અંગે મને થોડીક જાણકારી હતી. આ બધી વાતો મને સાહિત્ય, સિનેમા અને કેટલાક મેગેઝીન દ્વારા જ જાણવા મળી હતી. 

મેં ક્યારેય સપનામાં પણ વિચાર્યું નહોતું કે આ બાબત કોઈ વખતે મારા ઘરમાં જ મારી સામે આવશે.

મને ખબર છે કે એ વખતે અમારી ચર્ચા ક્યાં અટકી હતી. મેં કહ્યું હતું, ''સારું. આપણે બધાએ આ અંગે થોડું વધારે વિચારવું જોઈએ. હવે વધારે સવાલ-જવાબની જરૂર નથી.''

એના બે દિવસ બાદ હર્ષુ મુંબઈ પાછો ફરી ગયો. અમે પણ અમારા કામમાં વ્યસ્ત થઈ ગયાં. 

સુલૂની પોતાની ફેક્ટરી છે, તે એક... \n\nમને ઉપરના લેખ માટે સારું શીર્ષક આપો.
જ્યારે એક પિતાને જાણ થઈ કે તેમનો પુત્ર સમલૈંગિક છે